CELEX: 62015CA0341
Language: et
Date: 2016-07-20 00:00:00
Title: Kohtuasi C-341/15: Euroopa Kohtu (kuues koda) 20. juuli 2016. aasta otsus (Verwaltungsgericht Wien’i eelotsusetaotlus – Austria) – Hans Maschek versus Magistratsdirektion der Stadt Wien – Personalstelle Wiener Stadtwerke (Eelotsusetaotlus — Sotsiaalpoliitika — Direktiiv 2003/88/EÜ — Artikkel 7 — Õigus tasustatavale põhipuhkusele — Huvitatud isiku taotluse alusel pensionile saatmine — Töötaja, kes ei olnud enne töösuhte lõppemist kasutanud oma õigust tasustatavale põhipuhkusele — Liikmesriigi õigusnormid, mille kohaselt kasutamata jäänud tasustatava põhipuhkuse eest ei maksta rahalist hüvitist — Haiguspuhkus — Ametnikud)

19.9.2016   
            
            
               ET
            
            
               Euroopa Liidu Teataja
            
            
               C 343/7
            
         Euroopa Kohtu (kuues koda) 20. juuli 2016. aasta otsus (Verwaltungsgericht Wien’i eelotsusetaotlus – Austria) – Hans Maschek versus Magistratsdirektion der Stadt Wien – Personalstelle Wiener Stadtwerke
   (Kohtuasi C-341/15) (1)
   
   ((Eelotsusetaotlus - Sotsiaalpoliitika - Direktiiv 2003/88/EÜ - Artikkel 7 - Õigus tasustatavale põhipuhkusele - Huvitatud isiku taotluse alusel pensionile saatmine - Töötaja, kes ei olnud enne töösuhte lõppemist kasutanud oma õigust tasustatavale põhipuhkusele - Liikmesriigi õigusnormid, mille kohaselt kasutamata jäänud tasustatava põhipuhkuse eest ei maksta rahalist hüvitist - Haiguspuhkus - Ametnikud))
   (2016/C 343/10)
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgericht Wien
   
      Põhikohtuasja pooled
   
   
      Hageja: Hans Maschek
   
      Kostja: Magistratsdirektion der Stadt Wien – Personalstelle Wiener Stadtwerke
   
      Resolutsioon
   
   Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta artikli 7 lõiget 2 tuleb tõlgendada nii, et:
   
               —
            
            
               sellega on vastuolus sellised liikmesriigi õigusnormid, nagu on kõne all põhikohtuasjas ja mille kohaselt töötajal, kelle töösuhe lõppeb tema enda taotlusel pensionile jäämise tõttu ning kellel ei olnud enne töölepingu lõppemist võimalik kasutada õigust tasustatavale põhipuhkusele, ei ole õigust saada kasutamata jäänud tasustatava põhipuhkuse eest rahalist hüvitist;
            
         
               —
            
            
               töötajal on pensionile jäämisel õigus rahalisele hüvitisele tasustatava põhipuhkuse eest, mida ei ole kasutatud, kuna haiguse tõttu ei täitnud ta oma töökohustusi;
            
         
               —
            
            
               töötajal, kelle tööleping on lõppenud ja kes vastavalt oma tööandjaga sõlmitud kokkuleppele ei võinud töötasu säilides teatava ajavahemiku jooksul enne pensionile jäämist töökohale ilmuda, ei ole õigust saada rahalist hüvitist sellel ajavahemikul kasutamata jäänud põhipuhkuse eest, välja arvatud juhul, kui ta ei saanud seda puhkust kasutada haiguse tõttu;
            
         
               —
            
            
               liikmesriigid võivad esiteks otsustada, kas nad annavad töötajatele lisaks õigusele vähemalt neljanädalasele tasustatavale põhipuhkusele, mis on ette nähtud direktiivi 2003/88 artiklis 7, ka õiguse täiendavale tasustatavale põhipuhkusele. Sellisel juhul võivad liikmesriigid ette näha selle täiendava ajavahemiku eest õiguse rahalisele hüvitisele juhul, kui töötaja ei saanud seda täiendavat õigust haiguse tõttu enne oma töölepingu lõppemist kasutada. Teiseks peavad liikmesriigid kehtestama selle hüvitise andmise tingimused.
            
         
      (1)  ELT C 346, 19.10.2015.